Traci Lords

Treisė Elizabet Lords (tikrasis vardas – Nora Louise Kuzma; 1968 m. gegužės 7 d. Stiubenvilis) – JAV aktorė, režisierė, prodiuserė ir dainininkė, karjerą pradėjusi kaip pornografinių filmų aktorė.

 Biografija 
 Šeima 
Treisė Lords gimė Stiubenvilyje, žydų emigranto iš Ukrainos ir skandinavų kilmės motinos šeimoje.

Kai Treisei buvo 12, ji su mama ir 3 seserimis pabėgo nuo tėvo į Kaliforniją, kur įsikūrė Redondo Byče kartu su nauju mamos draugu Rodžeriu, besiverčiančiu narkotikų prekyba.Krajicek, David Traci Lords--The Crime Library , The Crime Library, retrieved June 12, 2006. Čia ji netruko prarasti nekaltybę, vėliau pastojo ir pasidarė abortą.

Sulaukusi 15, ji metė mokyklą, pabėgo iš namų į Los Andželą ir apsigyveno su Rodžeriu, kuriam jau buvo daugiau nei 40 ir kurį ji pristatydvo kaip patėvį. Naudodamasi suklastotu vairuotojo pažymėjimu, pagal kurį ji vadinosi Kristie Elizabeth Nussman, (g. 1963 m. lapkričio 17d.) ji, Rodžerio padedama, užsiregistravo Džimo Sauto „World Modeling Agency“ modelių agentūroje. Kaip įprastai elgiantis su naujokėmis, Sautas liepė jai nusirengti gretimame kambaryje, kad galėtų padaryti keletą nuotraukų. Tuo metu Rodžeris, pasakodamas girdėtas istorijas apie pornografinių filmų aktores, jam pareiškė: „- Ši mergaitė pornografiniame filme padarys viską, ko tik panorėsi.“ 

 Pornografinių filmų aktorė 
Treisė debiutavo pornografiniame filme „What Gets Me Hot“ 1984 metais, būdama vos 16, o už vaidmenį gavo 200 dolerių. Jos pseudonimą sudarė geriausios draugės mokykloje vardas (Tracy) ir mėgstamo filmo „Hawaii Five-O” aktoriaus Jacko Lordo pavardė.

Tais pačiais metais jos nuotraukos pasirodė žurnale „Penthouse“, tame pačiame numeryje kaip ir mis Amerika 1984 Vanessa Williams. Treisė tapo žurnalo rugsėjo mėnesio mergina.

Nors tikrasis Treisės amžius kėlė abejonių kai kuriems su ja dirbantiems žmonėms, ji ir toliau sėkmingai vaidino pornografiniuose filmuose ir pamažu tapo viena populiariausių aktorių. Skaičiuojama, kad iki savo 18 gimtadienio Treisė suvaidino apie 80 juostų, nors autobiografinėje knygoje ji pati tvirtina, kad tokių filmų tebuvo 21, o visi kiti – besikartojantys epizodai.Lords, Traci Elizabeth. Traci Lords: Underneath It All. New York: HarperCollins, 2003. 

1986 m. gegužę, 3 savaitės po 18 gimtadienio, buvo išaiškėjo tikrasis Treisės amžius. Ji buvo suimta kartu su kompanijos „X-Citement Video, Inc“ bei modelių agentūros vadovais, kurie apkaltinti vaikų pornografijos kūrimu. Visi filmai, kuriuose ji vaidino, buvo sunaikinti arba iškirptos scenos su Treisės dalyvavimu. Nepaisant kilusio skandalo, kuris supurtė visą pornografijos pramonę, ji išvengė laisvės atėmimo bausmės. Džimas Sautas irgi išvengė įkalinimo, tuo tarpu kino kompanijos vadovas Rubinas Gottesmanas buvo nuteistas kalėti 1 metus.

Vienintelis JAV legaliai platinamas filmas liko „Traci, I Love You“, kuris buvo sukurtas ir išleistas Paryžiuje jau po jos 18 gimtadienio.  Šį filmą sukūrė jos su draugu įstrigta kompanija „Traci Lords Company“, kuriai ir priklausė autorių teisės. 1987 metais Treisė pardavė jas už 100 000 dolerių, kurie padėjo jai pradėti naują gyvenimą, nors FTB nedavė ramybės dar 3 metus.Lords, Traci Elizabeth. Traci Lords: Underneath It All. New York: HarperCollins, 2003.

2003 m. pasirodžiusioje autobiografijoje „Traci Lords: Underneath It All“ ji pasakojo apie šiame versle klestinčius narkotikus, prievartą ir manipuliacijas. „- Niekada nemačiau savo filmų. Net nepamenu kaip jie buvo kuriami. Aš gėriau ir svaiginausi narkotikais“ – viename interviu tvirtino Treisė, 
tačiau sulaukė kai kurių aktorių, pavyzdžiui, Kristi Kanjon pasmerkimo dėl skleidžiamo melo.

 Gyvenimas po skandalo 
Pasibaigus triukšmui dėl jo tikrojo amžiaus, ji legaliai pakeitė savo vardą į Traci Lords ir kuriam laikui pasitraukė iš viešo gyvenimo. Būdama 18, ji lankė anoniminių alkoholikų ir narkomanų reabilitacijos susitikimus ir pradėjo studijas Ly Starsbergo Teatro institute, netrukus gaudama pirmą vaidmenį filme „Not of This Earth“. Vaidmenys būdavo epizodiniai ir juose beveik visada reikėjo apsinuoginti. 1989 m. Treisė kartu su savo tuometiniu agentu Don Geller nutarė atsisakyti pasiūlymų vaidinti tokiose scenose.

Treisė atliko visą eilę vaidmenų įvairiuose nedidelio biudžeto filmuose, TV filmuose bei serialuose, tokiuose kaip „Vedęs ir turi vaikų“, „MakGaiveris“, „Kalnietis“, „Melrouzas“ ir kiti. Nepaisant to, kad vaidmenys dažniausiai buvo  ne pagrindiniai, Treisė yra gavusi kelis kino apdovanojimus, o jos karjera yra laikoma sėkmingiausiu pavyzdžiu, kurį pavyko pasiekti buvusiai pornografinių filmų aktorei.

1992 m. grupės Manic Street Preachers išleistame albume Generation Terrorists esanti daina „Little Baby Nothing“ iš dalies pasakoja apie Treisės gyvenimą, o ji pati atlieka pritariančio vokalo partiją. 

1995 m. buvo išleitas vienintelis Treisės Lords solo albumas 1000 Fires, o jo pirmasis singlas „Control“ pasiekė Billboard šokių muzikos sąrašo 2 vietą. Šios dainos instrumentinė versija skamba tų pačių metų filme „Mortal Kombat“.

2003 m. išleista autobiografinė knyga „Traci Lords: Underneath It All“ tapo New York Times bestseleriu.

2005 m. pabaigoje Treisė režisavo trumpametražį filmą "Sweet Pea".

 Asmeninis gyvenimas 
Treisė Lords buvo ištekėjusi 3 kartus:
 1990 – 1996 m. jos sutuoktiniu buvo filmų dailininkas Brookas Yeatonas
 1999 – 2000 m. buvo ištekėjusi už kompozitoriaus Ryano Grangerio
 2002 m. jos vyru tapo Jeffas Gruenewaldas
2007 m. spalį, būdama 39, Treisė susilaukė sūnaus Josepho Gunnaro.

 Apdovanojimai 
 Pornografiniai filmai 
MetaiApdovanojimasKategorijaRezultatas 1985 XRCO apdovanojimas Starlet of the Year  Video Vixen 

 Kiti apdovanojimai 
MetaiApdovanojimasKategorijaRezultatas 2001 U.S. Comedy Arts Festival Žiuri apdovanojimas Geriausiai aktorei  2005 Spike Video Game Awards Geriausia antrojo plano aktorė  2012 Festival de Terror de Molins de Rei Geriausia aktorė  2013 Fangoria Chainsaw Awards Chainsaw Award – Geriausia antrojo plano aktorė 

 Šaltiniai 

 Nuorodos 

 IMDb profilis
 Oficiali svetainė

Kategorija:JAV aktoriai
Kategorija:Pornografijos aktoriai
Kategorija:JAV atlikėjai